google/wiki40b huggingface dataset:
Neurorehabilitácia

Neurorehabilitácia je komplexný lekársky proces, ktorého cieľom je pomôcť pacientovi pri zotavovaní sa z poškodenia nervového systému a minimalizovať a / alebo kompenzovať akékoľvek funkčné zmeny vyplývajúce z neho.  
) Termín neurorehabilitácia je zložené slovo skladajúce sa zo skratiek lekárskych výrazov slov: neurológia a rehabilitácia lat. Neurorehabilitation

Terapia

Neurorehabilitácia si vyžaduje liečbu formou multidisciplinárneho prístupu, ktorý zahŕňa spoluprácu neurológa, rehabilitačného lekára, fyzioterapeuta, ortopéda, ortopedického protetika, psychológa, logopéda, foniatra, oftalmológa a i., s náväznosťou na sociálnu výpomoc a špeciálnu pedagogiku.

Zakladatelia neurorehabilitácie na Slovensku

° Prof. MUDr. Daniel Bartko, PhD., DrSc, lekár – neurológ, vysokoškolský pedagóg 
° Prof. MUDr. Ľubomír Lisý,Phd:, DrSc. lekár – neurológ, vysokoškolský pedagóg 
° Prof. MUDr. Myrón Malý,PhD, rehabilitačný lekár a vysokoškolský pedagóg
Saimiri vevericovitý

Saimiri vevericovitý (Saimiri sciureus) je malá opica radu primáty (Primates) a čeľade malpovité (Cebidae).
Saimiri sú vysoko spoločenské zvieratá. Pri označovaní teritória používajú vlastný moč, ktorý chytajú labkami a parfumujú si nimi aj dlhé chvosty. Okrem toho nadriadení jedinci natierajú svojím močom jedinca podriadeného. Samica po gravidite necelé tri mesiace rodí 1 mláďa. Najprv ho nosí na hrudi, neskôr na chrbte.
Nie je ohrozený. Obýva oblasti Kolumbie, Ekvádoru, Guyany, stredné poschodie dažďového lesa Bolívie, severného Peru a severnej Brazílie. Žije v riedkych dažďových lesoch a na brehoch riek. Živí sa ovocím, púčikmi, semenami a hmyzom. Váži 0,6 – 1,4 kg a meria 25 – 32 cm, chvost 37 – 44 cm. Dĺžka gravidity je 150 – 170 dní. Dĺžka života je 25 rokov.
Chasteaux

Poloha

Obec má rozlohu 18,75 km². Najvyšší bod je položený 325 m n. m. a najnižší bod 124 m n. m.

Obyvateľstvo

Počet obyvateľov obce je 581 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Roinville (Essonne)

Poloha

Obec má rozlohu 13,4 km². Najvyšší bod je položený 163 m n. m. a najnižší bod 82 m n. m.

Obyvateľstvo

Počet obyvateľov obce je 1 243 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anna Chromeková

Životopis

Absolvovala štúdium dejepisu a zemepisu na Filozofickej fakulte Karlovej univerzity v Prahe. Do roku 1923 pôsobila v rodisku na mestskom dievčenskom lýceu. Zakladateľka miestneho dievčenského skautingu. Stredoškolská prof. Štátneho dievčenskeho reformného gymnázia v Banskej Bystrici (1. september 1923 – 1936/1937). V Banskej Bystrici pokračovala v skautskom hnutí.
Kultúrny relativizmus

Kultúrny relativizmus je teoreticko-metodologický prístup v rámci výskumu kultúrnych javov, pri ktorom sa vychádza z predpokladu, že jednotlivé kultúry sú jedinečnými a neopakovateľnými sociokultúrnymi systémami, ktoré možno opísať a pochopiť iba v kontexte ich vlastných hodnôt, noriem a ideí.
Mittelschaeffolsheim

Poloha

Obec má rozlohu 2,64 km². Najvyšší bod je položený 189 m n. m. a najnižší bod 160 m n. m.

Obyvateľstvo

Počet obyvateľov obce je 517 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Predikabílie

Predikabílie (lat. praedicabilia) sú druhy predikátu v aristotelovskej logike. Aristoteles rozoznával štyri predikabílie: rod, druh, vlastný znak a náhodný znak. Porfýrios k nim pridáva druhový rozdiel.
Predikabílie sú protikladné individuálnym menám, pretože tieto mená na rozdiel od predikabílií nemôžu byť predikátmi.
S učením o predikabíliách je u Aristotela spojené učenie o druhoch výpovedí - kategoriách (praedicamenta).
Dušan Kállay

Životopis

Narodil sa v Bratislave. V období rokov 1966 až 1972 študoval na Vysokej škole výtvarných umení u prof. Vincenta Hložníka a prof. Jána Želibského. Vo svojom diele sa venuje predovšetkým voľnej grafike, maľbe, knižnej ilustrácii, tvorbe ex libris, tvorbe poštových známok, animovanému filmu a plagátovej tvorbe. Od roku 1990 pôsobí ako profesor na VŠVU ako vedúci Ateliéru voľnej grafiky a ilustrácie.
Relaps

Relaps je stav, ktorým sa označuje objavenie sa alebo zhoršenie  príznakov choroby. Opakom tohto stavu je remisia.
Jason Newsted

Prehľad

V roku 1982 začal s thrash metalovou kapelou Flotsam and Jetsam z Arizony, ktorú opustil v roku 1986, aby sa pripojil k Metallice, kde nahradil basistu Cliffa Burtona, ktorý tragicky zahynul. Jeho prvé vystúpenie s Metallicou bolo 8. novembra 1986. Z Metallicy odišiel v roku 2001; poslednú pieseň, ktorú s Metallicou hral, bola „Fade to Black“ na VH1 Music Awards. V roku 2002 sa pripojil ku kanadskej skupine Voivod. Dnes žije vo Walnut Creek v Kalifornii.
Avignonet-Lauragais

Poloha

Obec má rozlohu 40,66 km². Najvyšší bod je položený 274 m n. m. a najnižší bod 176 m n. m.

Obyvateľstvo

Počet obyvateľov obce je 1 284 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katolícky chrám svätej Kataríny

Katolícky chrám svätej Kataríny (rus. Католическая церковь Святой Екатерины) je jeden z chrámov slúžiacich príslušníkom rímskokatolíckej cirkvi v Petrohrade. Nachádza sa na Nevskom prospekte, hlavnej a  najrušnejšej ulici mesta. Kostol je zasvätený mučeníčke Kataríne Alexandrijskej z antického Ríma, ktorú dal cisár popraviť, pretože sa odmietla vzdať svojej kresťanskej viery.

Dejiny

Chrám bol budovaný v rokoch 1738 až 1783 a dokončený bol za vlády imperátorky Kataríny II. Slúžil hlavne rímskym katolíkom, ktorí žili na území hlavného mesta. Boli to najmä Poliaci, ale aj Taliani, Francúzi, Litovci či Nemci. Chrám spravovali františkáni, za Pavla I. ho spravovali jezuiti a po ich vyhnaní dominikáni. V roku 1798 tu bol pochovaný posledný poľský kráľ Stanislav II. August Poniatowski. Kostol prežil prenasledovanie katolíkov po roku 1917, v roku 1938 ho komunisti zrušili a vyplienili. Kostol veľmi chátral a v roku 1970 bol zmenený na sálu filharmónie. Neskôr utrpel veľké škody.

Súčasnosť

Rímskokatolíckej cirkvi bol kostol vrátený v roku 1992. Boli vykonané dôležité rekonštrukcie exteriéru a interiéru. Dnes sa v ňom pravidelne konajú rímskokatolícke bohoslužby v rôznych jazykoch (rusky, poľsky, francúzsky, anglicky).
Scania

História

Scania AB (Scania je latinský názov kraja Skåne) vznikla spojením dvoch spoločností; Vabis a Scania.
Vabis (Vagnsfabriksaktiebolaget i Södertälje) bola založená v roku 1892 v Södertälje.
Maskinfabriks-aktiebolaget Scania bola založená v roku 1900 v Malmö. Zaoberala sa tak výrobou nákladných vagónov pre švédske štátne železnice (Statens Järnvägar), ako aj výrobou valcovaného hutného materiálu. Produkcii nákladných automobilov sa Scania venuje od roku 1903. Po fúzii sa spoločnosť Vabis (Vagn Aktie Bolaget I Södertälje v roku 1911 a vzniku firmy Scania-Vabis bolo sídlo spoločnosti preložené do Södertälje.
V roku 1919 bola celá výroba orientovaná iba na nákladné automobily. V období po prvej svetovej vojne však dopyt po nich prudko klesol a aj kvôli silnej deflácii spoločnosť v roku 1921 zbankrotovala. Ešte v rovnakom roku však bola so zhodným názvom znovu založená.
Scania-Vabis ako úspešný podnik s rozvinutou sieťou obchodných zastúpení a opravárenských dielní pre autobusy a nákladné automobily bola od roku 1948 navyše aj generálnym importérom Volkswagenu vo Švédsku. V roku 1969 sa spoločnosť zlúčila s firmou Saab pod menom Saab-Scania.
Od roku 1991 je Scania znovu samostatnou spoločnosťou. V roku 2000 získala skupina Volkswagen AG za sumu okolo 3 miliardy mariek 18,7 % kapitálu a 34,0 % hlasov vo správnej rade. 
Ďalšími dôležitými akcionármi sú švédska investičná spoločnosť Investor AB (20,1 %) a ďalší firmy vlastnené rodinou Wallenberg (10,5 %) a nemecká automobilka MAN (14,5 %).
V roku 2000 vyrobila Scania svoje miliónte vozidlo.
Rieslochfälle

Rieslochfälle sú vodopády na nemeckej strane Šumavy (Bavorský les). Nachádzajú sa približne dva kilometre severovýchodne od Bodenmaisu v tiesňave Riesloch na potoku Schwellbach. Tiesňava vznikla hĺbkovou eróziou v rule, je v nadmorskej výške 780 – 920 m a má dĺžku 1,6 km. Rieslochfälle vytvárajú päť vodopádových stupňov, ktoré majú celkovú výšku 55 m, najvyšší z nich je 15 m vysoký.

Rezervácia

Dňa 28. marca 1939 bola tiesňava Riesloch vyhlásená za rezerváciu. Chránená je predovšetkým pralesná vegetácia s niekoľkými reliktmi z doby ľadovej.
Thor

Thor (iné mená: po slovensky aj Tór; v staronemeckých oblastiach Donar; v starej severčine Þórr; v niektorých textoch: Ása-Þórr) je germánsky boh hromu a blesku, boh rozumu, najsilnejší zo všetkých ľudí aj bohov. Uctievali ho aj sedliaci ako boha úrody. Klasický Thorov nástroj je kladivo Mjölnir, ktorým podľa legendy zabíjal obrov. Je to jediný boh vyznávaný vo vikingských pamätných nápisoch.
Stotožňuje sa s Herkulom. Zobrazuje sa ako mladík s červenou bradou. Jeho otcom bol Odin, jeho matkou Fjörgyn, jeho ženou Sif, s ktorou má dcéru Trúd. Jeho znakom je svastika ako symbol pohybu a energie.
Pri poslednej bitke, Ragnaröku, zápasí Thor s obrovským hadom Jörmungandrom.
Je po ňom pomenovaný štvrtok v angličtine Thursday alebo v nemčine Donnerstag.
Arthel

Poloha

Obec má rozlohu 7,73 km². Najvyšší bod je položený 353 m n. m. a najnižší bod 229 m n. m.

Obyvateľstvo

Počet obyvateľov obce je 97 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jekaterinoslavská gubernia

Jekaterinoslavská gubernia (rus. Екатеринославская губерния) bola jedna z gubernií Ruského impéria a RSFSR zriadená v rokoch 1803 - 1925 (vydelením sa z Novoruskej gubernie), ktorá sa nachádzala v juhovýchodnej časti Ukrajiny v povodí rieky Dneper. Gubernia mala 8 okresov (v rokoch 1874 - 1887 deväť) a jej celková rozloha bola 76 912 km² (údaj z roku 1925) a počet obyvateľov v roku 1897 - 2 113 700. Hlavným mestom gubernie bolo mesto Jekaterinoslav (Dnipro).
Vodičský preukaz

Vodičský preukaz je doklad, ktorým sa preukazuje vodičské oprávnenie na riadenie motorových vozidiel ako sú motocykle, osobné či nákladné automobily, autobusy alebo traktory na verejných cestách. Na získanie vodičského oprávnenia je potrebné absolvovať predpísaný výcvik, ktorý je ukončený skúškou. Vodičský preukaz získava uchádzač v autoškole.

História

Prvý vodičský preukaz bol vydaný v roku 1888 vynálezcovi automobilu, Karlovi Benzovi. Sťažnosti na hluk a zápach od jeho vozidla Benz Patent-Motorwagen ho donútili, aby požiadal o písomné zvolenie orgánov mesta Mannheim. Skutočné vodičské preukazy boli zavedené 29. septembra 1903 v Prusku.
V USA v dôsledku nehodovosti a úmrtí na cestách zaviedli zákonodarcovia povinnosť vodičských preukazov od roku 1910.
Iolaos (mytológia)

Iolaos alebo Ioláos (starogr. Ἰόλαος – Iolaos, lat. Iolaus) je v gréckej mytológii syn Heraklovho nevlastného brata Ifikla a jeho manželky Automedousy.
Iolaos bol silný a odvážny mladík, ktorého si Herakles prizval na splnenie druhej úlohy zadanej kráľom Eurystheom. Išlo o zabitie lernskej Hydry, obludy, ktorá ničila všetko živé v okolí mesta Lerny v Argolide.
A Ioláos bol mu platným pomocníkom. Keď Herakles odťal hydre jednu z deviatich dračích hláv, na jej mieste ihneď narástli dve nové, Ioláos preto zapálil okolitý les a horiacim kmeňom stromu oblude hlavy upaľoval, takže už nemohli narastať nové. Zneškodnil aj obrovského raka, ktorého Hydre poslala na pomoc bohyňa Héra, úhlavná nepriateľka Herakla.
Iolaos bol účastníkom aj iných hrdinských výprav, s hrdinom Meleagrom sa zúčastnil na love kalydónskeho diviaka, s Iasónom na výprave Argonautov do Kolchidy a všade preukazoval to, že je statočným mužom.
Ioláos zostal priateľom Herakla aj neskôr v čase, keď plnil Herakles ďalšie úlohy, on sa zatiaľ staral o jeho manželku Megaru, a to tak, že sa do nej aj zamiloval. Herakles mu potom svoju ženu po návrate veľkoryso prenechal, pretože tou dobou sa už obzeral po inej.
Keď po rokoch Herakles za nešťastných okolností zomrel krutou smrťou, ktorú mu nevedomky pripravila jeho druhá manželka Déianeira, usadil sa Iolaos v Aténach a chránil tam Heraklových potomkov. Tých prenasledoval mykénsky kráľ Eurystheus, ktorý vyhnal ich z rodového sídla Tirynthu, až našli útočisko v Aténach. Eurystheus ich však ani tam neprestal prenasledovať.
Ioláos sa preto aj cez svoj pokročilý vek vypravil proti nemu do vojny. Požiadal Hylla, Heraklovho syna, aby mu požičal svoj vojnový voz a bohov prosil, aby mu na chvíľu vrátili jeho mladosť. Bolo to prvý raz čo ich za svoj hrdinský život o niečo prosil a bohovia jeho prosbe vyhoveli a vtom sa nad bojisko zniesol tmavý mrak a keď sa rozplynul, na vojnovom voze sa Iolaos skvel mladý v plnej sile vo vojnovej zbroji. Eurysthea potom rýchle dostihol, zajal ho a v putách priviedol do Atén. Keď zajatca zbadala Alkména, Heraklova matka, vyškriabali mu oči a prebodla ho dýkou.
Iolaos vďačný za tú chvíľu, keď pomstil všetky utrpenia a poníženia, ktorého sa Heraklovi a jeho deťom od Eurysthea kedy dostalo, spokojný a zmierený v pokoji zomrel.
Ozbrojené sily

Ozbrojené sily sú súhrn všetkých ozbrojených zložiek štátu (príp. kontingenty/súhrn ozbrojených síl členských štátov medzinárodnej organizácie, napr. ozbrojené sily OSN), ktoré sú určené v čase brannej pohotovosti alebo v čase zvýšeného ohrozenia štátu na obranu alebo ochranu štátu pred vojenským alebo nevojenským ohrozením. Teória výstavby a prípravy ozbrojených síl na vedenie ozbrojeného zápasu tvorí jednu zo zložiek vojenskej vedy.
Z hľadiska ženevských konvencii je základnou vlastnosťou ozbrojených síl, že sú prostredníctvom svojho veliteľa zodpovedné vláde bojujúcej strany. Do ozbrojených síl môžu byť zahrnuté aj niektoré zložky udržujúce verejný poriadok (napr. polícia). V rámci ženevských konvencií ozbrojené sily nezahŕňajú len pravidelné ozbrojené sily, dobrovoľnícke pomocné jednotky, ale aj napr. partizánske jednotky.
Wormeldange

Poloha

Obec má rozlohu 17,25 km². Najvyšší bod je položený 355 m n. m. a najnižší bod 137 m n. m.

Obyvateľstvo

Wormeldange má 2472 obyvateľov (2011).
Graf vývoja obyvateľstva:

Ekonomika

S 4.72% bolo v Wormeldange nezamestanosť nižšia o 2.25 % ako luxemburský priemer v roku 2010.
Le Plessis-Placy

Poloha

Obec má rozlohu 8,2 km². Najvyšší bod je položený 149 m n. m. a najnižší bod 89 m n. m.

Obyvateľstvo

Počet obyvateľov obce je 272 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maisoncelles-la-Jourdan

Poloha

Obec má rozlohu 13,54 km². Najvyšší bod je položený 289 m n. m. a najnižší bod 173 m n. m.

Obyvateľstvo

Počet obyvateľov obce je 475 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tókjó daigaku

Tókjó daigaku (東京大学, dosl. Tokijská univerzita) alebo Tódai (東大) je jedna z popredných výskumných univerzít v Japonsku.
Univerzita má desať fakúlt s celkovým počtom okolo 30-tisíc študentov, pričom okolo 2100 z nich je zo zahraničia a päť oddelení sa nachádza v tokijských častiach Hongo, Komaba, Kašiwa, Širokane and Nakano.
Svätý Tomáš (ostrov)

Svätý Tomáš je ostrov sopečného pôvodu, patriaci štátu rovnakého mena, ležiaci v Guinejskom zálive, len 2 km severne od rovníka. S rozlohou 48×32 km je to najväčší ostrov štátu Svätý Tomáš. Žije na ňom 96% obyvateľstva krajiny. Najbližšia pevnina je vzdialená 240 km východne - prístav Port Gentil v Gabone.
Antikrates z Epidaurosu

Antikrates alebo Antikratés (starogr. Άντικράτης – Antikrates, iný prepis: Antikratés) bol olympijský víťaz v behu na jedno stadion v roku 600 pred Kr.
Antikrata z Epidaurosu korunovali v Olympii na 45. hrách olivovou ratolesťou z posvätnej olivy Darkyne krásnych vencov (Kallistefanos) za víťazstvo v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda.
Záznam o olympijskom víťazstve Antikrata je uvedený v zozname olympijských víťazov od historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Occitánia

Occitánia alebo Okcitánia (oc. Occitània, lo País d'Òc, vysl. Ucitaňo, luPa-isdok) je tá oblasť v južnom Francúzsku (s presahmi do Katalánska a Talianska), v ktorej sa hovorí resp. v minulosti hovorilo po okcitánsky.
Táto oblasť zahŕňa zhruba južnú polovicu Francúzska, rovnako ako Monako a menšie časti Talianska (Occitánske údolia, Guardia Piemontese) a Katalánska (Val d'Aran). Occitánia bola uznávaná ako jazyková a kultúrna koncepcia už od stredoveku, ale nikdy nebola legálna ani ako politická entita aj keď územie bolo zjednotené v rímskych dobách Sedem provincií (lat. Septem provinciae) a v ranom stredoveku (Aquitanica alebo Vizigótske kráľovstvo Toulouse) ešte pred francúzskym dobývaním začiatkom 13. storočia.
Bouffignereux

Polohopis

Bouffignereux má rozlohu 4,36 km². Najvyšší bod je položený 175 m n. m. a najnižší bod 60 m n. m.

Obyvateľstvo

Bouffignereux má 105 obyvateľov (2009).
Graf vývoja obyvateľstva:
Zdroje: INSEE
Mosasauridae

Mosasauridae alebo ľudovo mosasaury (doslova jaštery z Maasu) sú vyhynutá čeľaď jašterov, ktorá sa ale pre svoju veľkosť niekedy považuje za samostatný rad. Boli to príbuzní dnešných varanov a slepúchov. Tieto obrovské jaštery opustili pevninu a v priebehu spodnej kriedy zaliezli späť do mora - v tej dobe to boli takzvaní novoprišelci. Tieto jaštery trochu pripomínali pliosaury (krátkokrké plesiosaury): mali krátky ale oproti nim silnejší krk. Mosasaury používali na plávanie plutvy, podobne ako plesiosaury, pri pohybe vpred im však pomáhal aj dlhý chvost. Tieto morské obludy sa väčšinou živili rôznymi morskými živočíchmi vrátane mäkkýšov, plesiosaurov a morských korytnačiek. Je možné, že mladé mosasaury vyskakovali z vody za veľkými pterosaurami, ktoré lietali nízko nad hladinou.
Štátnik

Štátnik je vysoko postavený politik, osoba podieľajúca sa na vedení štátu. Výraz sa používa zvyčajne na označenie obzvlášť rešpektovaného politika, oplývajúceho znalosťami, zručnosťou a víziou pri vedení štátu.

Štátnik a politik

Rozdielom medzi politikom a štátnikom sa zaoberal napr. americký teológ a spisovateľ James Freeman Clarke v eseji Wanted, A Statesman! publikovanej v časopise Old and New (december 1870), v ktorej tvrdí: „...je veľký rozdiel medzi politikom a štátnikom. Politik, napríklad, je človek, ktorý myslí na nasledujúce voľby; zatiaľ čo štátnik myslí na nasledujúcu generáciu. Politik rozmýšľa nad úspechom jeho strany, štátnik nad dobrom krajiny. Politik si želá ustanoviť to či tamto opatrenie, štátnik chce zaviesť tento či tamten princíp. Nuž a napokon, štátnik chce viesť; zatiaľ čo politik sa uspokojí s tým, že je unášaný prúdom.“
12. apríla 1958 sa vtedy už bývalý (33.) prezident Spojených štátov Harry S. Truman pre denník New York World-Telegram and Sun vyjadril: „Politik je človek, ktorý rozumie vláde, a politik je potrebný na to, aby vláda fungovala. Štátnik je politik, ktorý je mŕtvy 10 či 15 rokov.“
Louis Chevrolet

Život

V roku 1886 sa rodina presťahovala zo Švajčiarska do burgundského mesta Beaune. V tom čase sa mladý Louis zaujímal o automobily a preteky. V rokoch 1895 a 1899 pracoval ako mechanik v obchode s bicyklami firmy Roblin. Potom odišiel do Paríža, kde však pobudol len krátko a v roku 1900 sa vydal do kanadského Montrealu. Nasledujúci rok prešiel do New Yorku k firme Fiat.
Až do roku 1909 pracoval a pretekal pre firmu Buick Motor Company, kde mal možnosť naučiť sa všetko o konštrukcii automobilov. Potom sa pustil do vývoja motora pre vlastný automobil. Jeho partnerom sa zakrátko stal William Durant, spoločne v Detroite založili podnik Chevrolet Motor Car Company. V roku 1915 však medzi nimi došlo k roztržke v otázkach konštrukcie a Chevrolet svoj podiel Durantovi predal. O rok neskôr sa firma zlúčila s Durantom vlastnenými General Motors. 
Chevrolet sa vrhol na pretekanie. Jeho partnerom sa stal Howard E. Blood a spoločne založili firmu Cornelian, ktorá sa plne sústredila na výrobu malých vozidiel pre preteky Indy 500. Pre poruchu motora sa v ročníku 1915 ich vozidlo riadené Louisom umiestnil na 20. mieste. Louis sa pretekov zúčastnil celkom štyrikrát, jeho najlepším výsledkom bolo siedme miesto. O rok neskôr založil Louis s bratom Gastonom ďalšiu firmu Frontenac Motor Corporation, ktorá navrhovala a vyrábala pretekárske automobily.
Louis bol starším bratom Gastona (1892 – 1920), ktorý s vozidlom vlastnej konštrukcie v roku 1920 zvíťazil v pretekoch 500 míľ v Indianapolise. 
Louisa Chevroleta pochovali v Indianapolis. V roku 1992 bol uvedený do International Motorsports Hall of Fame.
Oxelaëre

Poloha

Obec má rozlohu 4,72 km². Najvyšší bod je položený 103 m n. m. a najnižší bod 29 m n. m.

Obyvateľstvo

Počet obyvateľov obce je 496 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Košecké Podhradie

Poloha

Katastrálne územie obce Košecké Podhradie je situované na severozápadnom Slovensku v Strážovskej hornatine v údolí Podhradského potoka, 9 km juhovýchodne od Ilavy. Obec je geograficky rozdelená na tri časti: Veľké Košecké Podhradie, Malé Košecké Podhradie a Kopec. Časti Veľké a Malé Košecké Podhradie delí od seba vrch Zámok, na ktorom sa v minulosti vypínal Košecký hrad. Miestna časť Kopec sa nachádza 5 km juhovýchodne od Veľkého Košeckého Podhradia. Najbližšími susednými obcami sú: na západe Košeca, na východe Zliechov, na juhu Horná Poruba a na severe vzdialenejšia obec Mojtín. Najbližším centrom obchodného a spoločenského života je okresné mesto Ilava. Rozloha územia obce je 3 691 ha.

Prírodné pomery

Veľmi členité územie má pahorkatinný, vrchovinný až hornatinný charakter povrchu. Tvoria ho prevažne druhohorné horniny s príkrovovými troskami, ktoré sú na mnohých miestach skrasovatené. Pôda v katastrálnom území obce je prevažne ílovitého zloženia. Najväčšiu časť obnaženej pôdy pokrývajú lúčne spoločenstvá, často využívané ako pasienky. Nadmorská výška v území obce sa pohybuje od 310 m n. m. do 798 m n. m. na vrchu Stupica nad časťou Veľké Košecké Podhradie, až po 982 m n. m. vysoký vrch Vápeč nad severnou časťou miestnej časti Kopec.

Stavby

V obci je katolícka kaplnka Panny Márie z roku 1926.
Saint-Thurien (Eure)

Poloha

Obec má rozlohu 5,27 km². Najvyšší bod je položený 131 m n. m. a najnižší bod 2 m n. m.

Obyvateľstvo

Počet obyvateľov obce je 212 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Recanati

Recanati je talianske mesto. Leží 8 km od pobrežia Jadranského mora v oblasti Marche, provincii Macerata. V roku 2009 malo 21 699 obyvateľov.